S-157/2017

Mál þetta, sem þingfest var og dómtekið fimmtudaginn 21. september sl., og dómtekið þann 2. nóvember sl., er höfðað með ákæru lögreglustjórans á Suðurlandi þann 22. ágúst sl., á hendur J-kk-þgf G-kk-þgf E-kk-þgf, til heimilis að Þrastarima 4, Selfossi,

fyrir hegningar- og umferðarlagabrot, með því að hafa skömmu eftir hádegi, miðvikudaginn 2. september 2015 ekið bifreiðinni [...], ófær um að stjórna henni örugglega vegna áhrifa áfengis og lyfja (í blóði mældist vínandamagn 1,63‰ og Zolpidem 865 ng/ml), austur Langholt, á Selfossi, frá hringtorginu Egilstorgi, ekið þar niður umferðarmerki sem var staðsett á miðjum veginum, eigi numið staðar við umferðaróhappið og ekið bifreiðinni af Langholti til vinstri frá aksturstefnu [sic], yfir grasflöt og þaðan yfir götuna aftur til hægri þar sem hann ók bifreiðinni á ljósastaur. Ákærði nam eigi staðar við umferðaróhappið og ók bifreiðinni áfram austur og þaðan upp á gangstétt á annan ljósastaur skammt frá gangandi vegfarendum. Ákærði nam eigi staðar við umferðaróhappið og ók af gangstéttinni til hægri út á grasflöt þar sem bifreiðin fór í gegnum trjárunna og staðnæmdist á grenitré við Langholt á móts við Fjölbrautaskóla Suðurlands. Ákærði bakkaði þá bifreiðinni u.þ.b. fjóra metra frá grenitrénu og stöðvaði þá loks bifreiðina. Með þessu raskaði ákærði umferðaröryggi á alfaraleið og stofnaði á ófyrirleitinn hátt lífi og heilsu vegfarenda í augljósan háska auk þess sem mikið tjón varð á bifreiðinni, umferðarmerki, ljósastaurum og trjágróðri.

Telst þetta varða við 1. mgr. 168. gr., 4. mgr. 220. gr. almennra hegningarlaga nr. 19/1940, 1. mgr. 5. gr., 1. mgr. 10. gr., 1., sbr. 2. mgr. 44. gr. og 1., sbr. 3. mgr. 45. gr. allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til sviptingar ökuréttar samkvæmt 101. gr. umferðarlaga nr. 50/1987.

Ákærði mætti fyrir dóminn þann 26. október sl., ásamt skipuðum verjanda sínum S-kk-þgf S-kk-þgf hrl. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði einu sinni áður sætt refsingu, en honum var þann 15. mars 2013 gerð sekt vegna vopnalagabrots.

Refsing ákærða er hæfilega ákveðin fangelsi í 60 daga. Að virtum atvikum máls og að teknu tilliti til skýlausrar játningar ákærða og sakaferils hans, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti í tvö ár, frá birtingu dóms þessa að telja.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti sækjanda 420.492 kr., auk þóknunar skipaðs verjanda hans sem er hæfilega ákveðin 316.200 kr. að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, J-kk-nf G-kk-nf E-kk-nf, sæti fangelsi 60 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði er sviptur ökurétti í tvö ár, frá birtingu dóms þessa að telja.

Ákærði greiði allan sakarkostnað, samtals 736.692 krónur, þar af þóknun skipaðs verjanda, S-kk-ef S-kk-ef hrl., 316.200 krónur, að teknu tilliti til virðisaukaskatts.

S-kvk-nf I-kvk-nf.